Provenind dintr-o familie cu sînge albastru de muzicieni din tată-n fiu, Seckou Keita (1978) devine cunoscut încă de la vîrsta majoratului, cînd începe să concerteze în Europa, alături de alte nume cu răsunet ale curentului world-music, și aduce în atenția publicului harpa africană Kora, un exotic instrument cu timbru seducător pe care artistul îl perfecționează, unificand în registrul său mai multe moduri de acordare și interpretare specifice feluritelor zone geografice de obîrșie ale acestuia.